Fundatia "Ion Gavrila Ogoranu"

Zilele Rezistenței - Ediția a 16-a
2026-07-18 | Mănăstirea Sâmbăta de Sus, MQQV+WQ, DC79, Stațiunea Climaterică Sâmbăta 507267, Stațiunea Climaterică Sâmbăta, Romania
Programul manifestărilor din cadrul Zilelor Rezistenței
18-20 iulie 2025, Mănăstirea Sâmbăta de Sus
Vineri 18.07:
ora 9: drumeție la chilia Părintelui Arsenie Boca (Valea Sâmbetei)
ora 17: proiecții de film (Aula Academiei)
Sâmbătă 19.07 (Aula Academiei Ortodoxe)
ora 10-13: Simpozion – partea 1
ora 15-17: Simpozion – partea 2
ora 18-19: prezentări de carte
Duminică 20.07:
ora 9: Sf. Liturghie (paraclisul Mănăstirii Brâncoveanu)
ora 11: Comemorarea luptătorilor în Rezistența anticomunistă din Munții și Țara Făgărașului
Informații referitoare la participare, program eveniment, presă și protocol: Florin Dobrescu, Tel./WhatsApp: +40722749249, E-mail: ogoranu@gmail.com, Facebook.com/Ogoranu

2026-11-01 23:00 (Europe/Bucharest)
FORTUL 13 JILAVA – 1.11 2025. Pelerinaj memorial. Ediția a 16-a ———-
Manifestare dedicată luptătorilor anticomuniști parașutați de aviația militară americană (1951-53) și tuturor deținuților politici exterminați în cumplita închisoare subterană.
Sâmbătă 1.11.2025, ora 11, la Penitenciarul Jilava
———–
Program:
– 11,oo – Accesul în Penitenciarul Jilava
– 11,3o – 13,3o – vizitarea Fortului 13
– 14,oo – 15,oo – ceremonie religioasă în memoria luptătorilor parașutați și a tuturor celor executați sau exterminați lent în Fortul 13 (pe platoul din spatele Văii Piersicilor – spațiul execuțiilor)
——-
Înscriere, detalii organizatorice: Tel. / WhatsApp / SMS +40722749249, E-mail: ogoranu@gmail.com, Florin Dobrescu
>>> Înscrierile pentru accesul în penitenciar se fac, până la 29.10.2025, prin contactarea organizatorului, în limita a 60 de persoane. Pentru cei ce vor solicita accesul după ocuparea celor 60 de locuri, vom organiza o nouă vizită la o dată ulterioară.
————–
REPERE ISTORICE:
Începând cu 1951, aviaţia militară SUA a început paraşutarea pe teritoriul României ocupate de URSS a unor tineri emigranţi români, instruiţi pentru acţiuni de spionaj şi gherilă în baze militare americane de pe teritoriul francez, în cadrul celui mai important proiect de acest gen desfăşurat în această parte a Europei în timpul Războiului Rece.
La recomandarea preşedintelui Comitetului Naţional Român din Exil, generalul Rădescu, și cu avizul Regelui Mihai, recrutarea voluntarilor români s-a făcut în cadrul unui proiect subordonat direct preşedintelui american Truman şi celui francez Auriol, în scopul descurajării intenţiilor sovietice de ocupare a vestului continentului european și în perspectiva unui posibil conflict militar între blocul occidental și Uniunea Sovietică.
Fostul şef al staţiei CIA la Bucureşti între 1949-1951 – Gordon Mason – confirmă că “agenţii ce urmau să fie paraşutaţi aveau misiunea să contacteze grupurile de rezistenţă din munţi, să le dezvăluie interesul Occidentului pentru activităţile lor şi să aprovizioneze rezistenţa cu arme, muniţie, medicamente, fonduri. Staţiile radio urmau să fie înmânate rezistenţilor pentru a le asigura contactul cu occidentul”.
De asemenea, şeful operaţiunilor acoperite ale CIA în Balcani – l-am numit pe Gratien Yatsevich – a susţinut că operaţiunile desfăşurate în România s-au aflat pe locul al doilea, după Albania, urmate de Ucraina, ca număr de agenţi şi resurse alocate, fiind vorba, în special, de agenţi paraşutaţi.
Îmbarcaţi pe teritoriul Greciei în avioane care zburau deasupra Mării Negre şi pătrundeau în România aproape de sol pe deasupra Dobrogei, luptătorii români erau paraşutaţi în zona Carpaţilor. Prinşi de Securitate şi condamnaţi la moarte în cadrul unui proces de răsunet atât în presa comunistă, cât şi în cea occidentală, ei au fost execuaţi la 31 octombrie 1953 la închisoarea Jilava, împrună cu o parte din sprijiitorii lor locali.
Peste 300 de persoane au fost condamnate în speța amintită, pentru sprijinul acordat acestor eroi.
Din 2010, Fundația Ion Gavrilă Ogoranu organizează anual această manifestare, ca un omagiu adus celor exterminați și torturați, precum și reprezentanților instituțiilor occidentale implicate în acest prim proiect militar româno-franco-american.

Lansarea cărții „Manual de-ntors acasă – de la Stalingrad”, de Cristian Săileanu
2026-11-27 06:00 - 22:00 | Fundatia “Ion Gavrila Ogoranu”, Strada Veseliei 21, Bucuresti, Bucuresti, 052034, Romania
Luni 28 noiembrie 2022, la sediul Fundației Ion Gavrilă Ogoranu, a avut loc lansarea cărții „Manual de-ntors acasă – de la Stalingrad”, debutul editorial al d-lui Cristian Săileanu, un român stabilit în anii 1980 în Occident, împreună cu familia. Apărută la Editura Sânziana, cartea dlui Cristian Săileanu stârnește un interes aparte încă din titlu, o formulare care pentru mii și mii de familii românești amintește de o adevărată traumă colectivă. Dezastrul militar de la Stalingrad, de la care – iată! – se împlineau 80 de ani chiar în preajma zilei în care cartea a fost lansată, a echivalat cu un destin crunt pentru circa 200.000 de ostași români, morți, răniți, luați prizonieri sau, unii din ei, întorși acasă, pe cont prorpiu, trecând prin inimaginabile aventuri.
În povestea vieții lui Mircea Săileanu se regăsesc, ca într-o oglindă, poveștile de viață a mii și mii de români care și-au pierdut tinerețea și camarazii prin stepele frontului de Est, trăind fiecare dintre ei o frântură de Apocalips și întorcându-se în propria țară pentru a primi răsplata despre care vorbește vechiul proverb: „nici o faptă bună nu rămâne nepedepsită”. Iar fiul său, Cristian Săileanu, cel care și-a luat răspunderea punerii pe hârtie a unei vieți demne de scenariul unui film, se dovedește un scriitor înzestrat cu talent și cu o vervă narativă care fac ca această carte să fie citită cu sufletul la gură.
Sala mare a sediului Fundației Ion Gavrilă Ogoranu, clădire construită de foștii deținuți politici, a fost neîncăpătoare pentru numerosul public, oameni frumoși, veniți să fie alături de autor cu prilejul lansării acestei cărți.
După cuvântul de bun venit al dlui Florin Dobrescu, secretarul Fundației Ion Gavrilă Ogoranu și managerul Editurii Sânziana, a urmat istoricul Marius Oprea. Acesta este, de altfel, omul care, împrietenindu-se cu domnul Săileanu, a făcut posibilă apariția cărții la Editura Sânziana, după ce o serie de edituri se eschivaseră, date fiind unele adevăruri istorice care nu corespund cu standardele corectitudinii politice din vremurile noastre. Dl Marius Oprea a vorbit cu căldură despre relația sa cu scriitorul Cristian Săileanu, despre bogăția artistică ascunsă în sufletul acestuia, analizând modul fericit în care talentul și sensibilitatea autorului au reușit să pună în valoare dramaticele relatări ale tatălui, Mircea Săileanu, eroul acestei cărți.
În fine, a venit rândul d-lui Cristian Săileanu, care cu umorul său fin și naturalețea ce-l caracterizează, a evocat unele momente din carte, de fapt dureroase secvențe din copilăria sa de copil al unui proscris politic, episoade care au impresionat publicul până la lacrimi.
Manifestarea s-a bucurat de o atmosferă caldă, finalul fiind în același ton. În timp ce autorul împărțea dedicații pe cărți unora dintre participanți, ceilalți socializau, în jurul câte unui pahar cu vin sau platourilor cu gustări servite de însăși autorul cărții. Prietenia și voia bună, două trăsături ce caracterizează felul de a fi al dlui Cristian Săileanu, au fost la ele acasă și în această seară bucureșteană de sfârșit de noiembrie, la sediul Fundației Ion Gavrilă Ogoranu.
